**הנדון: סיכום בקרה בבית חולים כפר שאול מתאריך 28 באוקטובר 2014**

בתאריך שבנדון התקיימה בקרה בבית החולים לצורך חידוש הרישוי. בבקרה מטעם הסיעוד השתתפו הח"מ וגב' דנה יקיר, אחיות בקרה מצוות הבקרה של לשכת הפסיכיאטר המחוזי, מחוז תל- אביב.

בבקרה נבדקו הנושאים הבאים: רצף טיפולי ,נוהלי קליטת עובדים ונוהל חלוקת תרופות.

הבקרה התקיימה במחלקה ג' סגורה, במנהל הסיעוד, בכוח אדם ובמנהל ומשק. ממצאי הבקרה התבססו על ראיון הצוות הסיעודי, הרפואי ועובדים סוציאליים ,מנהלות שירותי הסיעוד, כוח אדם ומנהלת מערך מנהל ומשק. כמו כן ,נערכה בדיקה מדגמית ברשומות הרפואיות, הסיעודיות ובדיקת תיקי עובדים .

**מחלקה פעילה גברים-**

**כללי-**

תקן מיטות – 33 , ביום הבקרה 37 מאושפזים.

* צוות- מנהל מחלקה- דר' סרגי רסקין

אח אחראי- שוקי צוף

10 אחים ואחיות- סה"כ 18 תקנים.

5 רופאים מתוכם 3 בכירים , ביניהם מנהל המחלקה. בנוסף,2 מתמחים.

2 עובדים סוציאליים- סה"כ 1 ורבע משרות

פסיכולוגית בחצי משרה ומתמחים.

2 מרפאות בעיסוק – סה"כ משרה מלאה

* הרשומה- מנוהלת באופן ממוחשב בתוכנת פרומתיאוס. בנוסף מנוהל תיק ידני.
* ניהול טיפול- לחלק מהמטופלים מטפל אישי מהצוות הסיעודי בלבד. לכל מטופל רופא מטפל קבוע

להלן עיקר ממצאי הבקרה והנחיות לביצוע:

|  |  |  |
| --- | --- | --- |
| **תחום נבדק** | **ממצאים** | **הנחיות לביצוע** |
| **רצף טיפולי** | * דווח כי במידת הצורך הצוות יוצר קשר עם הרופא המטפל בקהילה או עם מטפלים אחרים. * אחת לשבוע למשך שעה וחצי ניתנת אפשרות לבני משפחות המאושפזים להגיע לשיחה עם הרופא המטפל. אין צורך בתיאום מראש. בנוסף, בעת הצורך מתאמים עם בני המשפחה פגישות יזומות, במיוחד לקראת שחרור. * בבית החולים פועל מרכז משפחות שאחראי עליו הסקטור הסוציאלי והפסיכולוגי. כאשר ישנה הערכה שמשפחה זקוקה לכך ,היא מופנית למרכז. מצטרפת למשפחה עובדת סוציאלית מהמחלקה, כך שצוות המחלקה מיודע לגבי בני משפחות המאושפזים הנמצאים בטיפול מרכז המשפחות. * לקראת שחרור , כל סקטור כותב סיכום. בפועל סיכום האשפוז יוצא רק מטעם הפסיכיאטר, סיכומי הסקטורים אינם מצורפים לסיכום הרפואי. * צוות סיעודי מדריך בנושא התרופתי ומציין את ביצוע ההדרכה ברשומה הממוחשבת. * בשחרור החולה מהמחלקה נקבע לו תור במרפאה שבקהילה, תאריך התור מצוין במכתב השחרור כולל השעה. התורים נקבעים ע"י מזכירת המחלקה. דווח כי ,לא קיימת אפשרות לדעת אם המטופל התייצב למרפאה במועד שנקבע לו. * כל מטופל משתחרר עם מכתב שחרור. סיכום האשפוז נערך מאוחר יותר. מכתבי האשפוז, מכתבי השחרור אינם מועברים למרפאות עם תאום התורים אלא רק במקרים בהם המרפאות מבקשות זאת. * דווח כי תרופות ניתנות למשך שלושה ימים, חסר תיעוד על כך ברשומות. * שחרורים מהמחלקה מתבצעים עד יום חמישי, לא מתקיים שחרור בסופי השבוע. | - לשימור ולהמשך חיזוק הקשר עם בני משפחות המטופלים לצוות המטפל.  - לשימור  - יש לצרף את סיכומי הסקטורים לסיכום האשפוז הרפואי. בתגובה לדוח הבקרה נמסר כי יצורף סיכום סיעוד לשחרור  - לשימור  - לשימור תהליך קביעת התורים עם שחרור החולה מהמחלקה .יחד עם זאת מומלץ לבנות מנגנון בקרה אחר התייצבות המטופלים במרפאות.  - יש להעביר את סיכומי האשפוז, מכתבי השחרור למרפאות טרם הגעת המטופל לביקורת בתור שנקבע לו.  - יש לציין ברשומה הסיעודית את מתן התרופות עם השחרור מהמחלקה ולכמה ימים ניתנו.  -לשימור |
| חלוקת תרופות | * חדר תרופות ממוקם בנפרד מתחנת האחיות. ארון התרופות נצפה נעול, מקרר תרופות ייעודי . * בחדר התרופות נצפו תכשירים לחיטוי ידיים ללא משאבות. * חלוקת התרופות מתנהלת על פי הנוהל- חתימה לאחר מתן התרופה בזמן אמת במחשב הנייד, איש צוות שמכין את התרופות מחלק אותן ועוד. * דווח כי בעת חלוקת התרופות העגלה נשארת בחדר התרופות. * מתן זריקות-את הזריקות מכינים בחדר התרופות , האח המכין יוצא עם המזרק, עם הפח לפסולת חדה וספוג לחיטוי לחדר המטופל. אין לו אמצעים לחיטוי ידיים טרם ההזרקה. | - לשימור  -יש להקפיד על התקנת משאבות במכלים לחיטוי ידיים לצורך מניעת זיהומים.  - לשימור.  לשימור  - יש לשמור על כללי אספטיקה ובטיחות החולה והעובד . בתגובה לדוח הבקרה נמסר כי הותקנו משאבות במכלים לחיטוי ידיים |
| **קליטת עובדים** | * סיעוד וכוחות עזר- נערכות הדרכות מובנות בתחומים השונים בכל שלושת חודשי הקליטה לעבודה בבית החולים. בנוסף, ארבע פעמים בשנה מתקיימים ימי ריענון נהלים לכלל העובדים- בין הנושאים אתיקה, הנגשה תרבותית, התמודדות עם מקרי אלימות, נוהלי קשירה ועוד. * מנהל ומשק-לא ניתנת הדרכה בכניסה לעבודה , כל עובד מצוות לעובד אחר ממנו מקבל הדרכה וחניכה ורק בתחומי עיסוקו. העובדים משתתפים במהלך השנה בימי עיון הכוללים את הנושאים הבאים: אבטחת מידע, בטיחות, עזרה ראשונה, בטיחות | - לשימור  - יש לבנות תכנית הדרכה לעובדי מנהל ומשק הנקלטים לעבודתם. |
|  | נבדקו מדגמית תיקי עובדים מהסקטורים השונים( רופאים, אחיות, כוחות עזר ומנהל ומשק). בכל התיקים נמצאו אישורים ומסמכים כנדרש בנהלים. | - לשימור |

**לסיכום:**

בבקרה שנערכה ע"י הצוות הסיעודי בתחום הרצף הטיפולי , מתן הטיפול התרופתי ונוהלי קליטת עובדים

1. ניתן מענה טוב לבני משפחות המטופלים שבאשפוז הן ברמת המחלקה והן ברמת בית החולים.
2. המטופלים משוחררים לקהילה לאחר תאום עם המרפאה המטפלת , יחד עם זאת מכתב השחרור אינו מועבר באופן שוטף למרפאה , כך שיתכן מצב בו המטופל יגיע למרפאה לאחר האשפוז מבלי שהצוות המטפל בו ידע על מהלך האשפוז.

3. נמצאו מספר ליקויים שעלולים לפגוע בבטיחות העובד והחולה . עיקר הליקויים קשור להיעדר מיטת טיפולים סמוך לחדר תרופות, דבר המביא לכך שהצוות הסיעודי מחזיק בידיו את כל הציוד הדרוש למתן זריקות כולל המזרק עצמו , פח לפסולת חדה וחומרי חיטוי. בתגובה לדוח הבקרה נמסר כי נתנה הדרכה לצוות סיעודי למתן זריקות בצורה בטיחותית על פי הערות הבקרה.

1. קליטת עובדי הסיעוד וכוחות העזר מבוצעת באופן מובנה, כמו כן ניתנות הדרכות שוטפות בתחומים השונים .לעומת זאת נמצא כי ,עובדי מנהל ומשק אינם מקבלים הדרכה בכניסתם לעבודה בבית החולים.
2. תיק העובדים , של כל הסקטורים, מסודרים וכוללים את המסמכים כנדרש בנוהל.

הבקרה סוכמה ע"י אירית יאסקי

ע' פסיכיאטר מחוזי לבקרה